**Paskaidrojuma raksts**

**Dienvidkurzemes novada pašvaldības saistošajiem noteikumiem Nr.2025/\_\_**

**“Dienvidkurzemes novada pašvaldības līdzfinansējuma konkurss uzņēmējdarbības veicināšanai”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums  | 1.1.Pašvaldību likuma 4. panta pirmās daļas 12. punktā noteikta pašvaldības autonomā funkcija – sekmēt saimniecisko darbību attiecīgajā administratīvajā teritorijā un sniegt tai atbalstu.1.2.Saistošie noteikumi "Dienvidkurzemes novada pašvaldības līdzfinansējuma konkurss uzņēmējdarbības veicināšanai" (turpmāk – noteikumi) izstrādāti, ievērojot [Pašvaldību likuma](https://likumi.lv/ta/id/336956-pasvaldibu-likums) [44.](https://likumi.lv/ta/id/336956-pasvaldibu-likums#p44) panta otrajā daļā noteikto – dome var izdot saistošos noteikumus, lai nodrošinātu pašvaldības brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību1.3.Noteikumu mērķis - ar līdzfinansējuma palīdzību veicināt uzņēmējdarbības attīstību Dienvidkurzemes novadā, tādā veidā veicinot arī jaunu uzņēmumu dibināšanu.1.4.Noteikumi veicina uzņēmējdarbības attīstīšanu novada teritorijā, veicina uzņēmēju sadarbību ar pašvaldību, atbalsta uzņēmumu pilnveidošanu un jaunu ideju realizēšanu.1.5.Noteikumi nosaka kārtību, kādā Dienvidkurzemes novada pašvaldība (turpmāk – Pašvaldība) organizē līdzfinansējuma konkursu uzņēmējdarbības veicināšanai (turpmāk – Konkurss) un piešķir līdzfinansējumu projektu īstenošanai. Pieteikumu izskatīšanas kārtību. |
| 2. Fiskālā ietekme uz pašvaldības budžetu | 2.1. Noteikumi paredz katru gadu Pašvaldības budžetā plānot līdzfinansējumu. 2.2 Pašvaldības līdzfinansējuma piešķiršanai gada budžetā tiek paredzēti līdz 50 000 EUR (piecdesmit tūkstoši euro). 2.3. Lai īstenotu saistošos noteikumus nav jāsamazina finansējums citām budžeta pozīcijām. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ka arī plānotā regulējuma ietekmi konkurenci | 3.1. Sociālā ietekme – noteikumos paredzēts, ka līdzfinansējums nodrošina jaunu darba vietu radīšanu, kas nodrošinās ienākumus Dienvidkurzemes iedzīvotājiem. 3.2. Ietekme uz vidi – Noteikumos paredzētais līdzfinansējums var tikt izmantots arī apkārtējās vides uzlabošanai, sakārtošanai. 3.3. Ietekme uz iedzīvotāju veselību – konkursa mērķis un uzdevumi paredz veicināt Pašvaldības uzņēmēju aktivitāti un līdzdalību kultūras, sporta un izglītojošos pasākumos, kas pozitīvi ietekmēs iedzīvotāju veselību.3.4. Ietekme uz uzņēmējdarbības vidi – Līdzfinansējums sniegs papildu stimulu dibināt jaunus kontaktus, atrast sadarbības partnerus, darbiniekus vai potenciālos investorus prioritārajās nozarēs, kā arī ļaus aktīvāk dalīties ar pieredzi, tādā veidā sekmējot prioritāro nozaru attīstību, mudinot rasties jaunām idejām, risinājumiem un metodēm.3.5. Ietekme uz konkurenci – Noteikumi var radīt godīga konkurenci, kas ir demokrātiskas sabiedrības saimniekošanas sistēmas elements. Prakse rāda, ka sektoros, kuros tā tiek maksimāli ievērota, cenas ir zemākas un pakalpojums ir kvalitatīvāks. |
| 4. Ietekme uz administratīvajām procedūrām un to izmaksām | 4.1. Noteikumi paredz, ka Projektu pieteikumu sagatavošanas konsultēšanu, projektu konkursu pieteikumu apkopošanu un virzīšanu izskatīšanai komisijai organizē Pašvaldības iestādes ``Dienvidkurzemes novada Centrālā pārvalde`` Attīstības un uzņēmējdarbības daļa.4.2. Lēmumu par Pašvaldības līdzfinansējuma piešķiršanu pieņem izpilddirektora izveidotā Uzņēmējdarbības līdzfinansējuma projektu vērtēšanas komisija, kuras sastāvā darbojas ne mazāk kā 5 (piecas) personas. Komisiju locekļu atalgojums – piemaksu veidā, tiks ieplānot Pašvaldības budžeta algas fondā.4.3. Noteikumi paredz, ka Komisijas pieņemto lēmumu var apstrīdēt pie pašvaldības izpilddirektora. |
| 5. Ietekme uz pašvaldības funkcijām un cilvēkresursiem | 5.1. Noteikumu realizēšanai nav nepieciešami papildu cilvēkresursi vai darba vietu izveide, komisijā darbojas Pašvaldības darbinieki. |
| 6. Informācija par izpildes nodrošināšanu | 6.1. Noteikumu izpildē iesaistīta Pašvaldības iestādes ``Dienvidkurzemes novada Centrālā pārvalde`` Attīstības un uzņēmējdarbības daļa, Administratīvā daļa, Finanšu un grāmatvedības daļa un Pašvaldības izpilddirektora izveidota projektu vērtēšanas komisija. |
| 7. Informācija par prasību un izmaksu samērīgumu pret paredzētajiem ieguvumiem, ko sniedz mērķa sasniegšana | 7.1.Noteikumos ietvertās prasības un saņemtais līdzfinansējums ir samērīgs ar ieguvumu, ko gūst uzņēmējs un pašnodarbinātā persona, īstenojot izvēlēto projektu.7.2. Konkursā paredzētais līdzfinansējuma budžets ir 50 000 EUR (piecdesmit tūkstoši euro) gadā. Sniedzot atbalstu novada uzņēmējiem, Pašvaldība palielina iedzīvotāju interesi par uzņēmējdarbību, veicina interesi par uzņēmuma attīstību, kā arī jaunu darbavietu radīšanu*.* |
| 8. Informācija par izstrādes gaitā veiktām konsultācijām ar privātpersonām un institūcijām | Noteikumi izstrādes procesā ir saskaņoti ar Finanšu ministriju - saskaņojums saņemts 22.08.2025., dokumenta Nr. 7-4/18/2514 un Zemkopības ministriju - saskaņojums saņemts 28.08.2025., dokumenta Nr. 2.2-2e/1469/2025.Atbilstoši [Pašvaldību likuma 46. panta trešajai daļai](https://likumi.lv/ta/id/336956-pasvaldibu-likums#p46), lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiks publicēts Pašvaldības mājaslapā [www.dkn.lv](http://www.dkn.lv). sadaļas “Pašvaldība” apakšsadaļā “Normatīvie akti” “Saistošo noteikumu projekti” “Apspriešanā nodotie saistošo noteikumu projekti” sabiedrības viedokļu saņemšanai līdz 2025. gada \_\_.\_\_\_\_\_\_. Ja būs saņemti viedokļi, tie tiks apkopoti un pievienoti līdz Domes sēdei. |
| #LEMUMA\_PARAKSTITAJA1\_AMATS# | #LEMUMA\_PARAKSTITAJA1\_VARDS# #LEMUMA\_PARAKSTITAJA1\_UZVARDS# |